Βενετσιάνα με κρέμα: ιταλική γιορτινή μπριός
Μια πολύ σπέσιαλ χριστουγεννιάτικη εκδοχή της ιταλικής μπριός, γεμιστή με κρέμα ζαχαροπλαστικής!
500 γρ. αλεύρι σκληρό ή αλεύρι για ψωμί, κοσκινισμένο + επιπλέον για τη φόρμα και το πλάσιμο , 25 γρ. νωπή μαγιά ή 1 φακελάκι ξηρή, 1 κούπα (200 ml) φρέσκο γάλα, χλιαρό, 2 μεγάλα αυγά, σε θερμοκρασία δωματίου, 90 γρ. ζάχαρη λευκή, κρυσταλλική, 1 κουτ. γλυκού ξύσμα πορτοκαλιού, 1 κουτ. γλυκού ξύσμα λεμονιού, 120 γρ. βούτυρο αγελάδας, λιωμένο αλλά όχι καυτό + επιπλέον για τη φόρμα, ελάχιστο αλάτι, 2 κρόκοι αυγών, 60 γρ. ζάχαρη λευκή, κρυσταλλική, 1 κουτ. γλυκού εκχύλισμα βανίλιας, 3 κουτ. σούπας κορν φλάουρ, 500 ml φρέσκο γάλα, πλήρες, 1 κρόκος αυγού, ελαφρώς χτυπημένος, άχνη ζάχαρη για πασπάλισμα, 4 κουτ. σούπας χοντρή διακοσμητική ζάχαρη για ψήσιμο (ζάχαρη σε μορφή μεγάλων νιφάδων που δεν λιώνουν στο ψήσιμο – τις αναζητούμε σε μπαχαράδικα, σε μαγαζιά με πρώτες ύλες ζαχαροπλαστικής και σε e-shops. Εναλλακτικά, κουκουνάρια ή κροκάν αμυγδάλου)
Για να ετοιμάσουμε την Βενετσάνα με κρέμα σε ένα μπολ διαλύουμε τη μαγιά στο χλιαρό γάλα. Προσοχή, να μην καίει το γάλα, γιατί θα καταστραφεί η μαγιά.Αφήνουμε στην άκρη για περίπου 10 λεπτά, μέχρι να ενεργοποιηθεί η μαγιά.Στον κάδο του μίξερ χτυπάμε τα αυγά και τη ζάχαρη με το σύρμα μέχρι να αφρατέψουν ελαφρώς.Προσθέτουμε τα ξύσματα και το λιωμένο βούτυρο και ανακατεύουμε λίγο ακόμα.Προσθέτουμε το μείγμα της μαγιάς και χτυπάμε να ενσωματωθεί.Ρίχνουμε το αλεύρι και το αλάτι και ζυμώνουμε με τον γάντζο του μίξερ ή με τα χέρια μέχρι να σχηματιστεί μια ομοιογενής ζύμη που δεν κολλάει στα τοιχώματα.Πλάθουμε τη ζύμη σε μπάλα, την ξαναβάζουμε στον κάδο, τη σκεπάζουμε με μεμβράνη και αφήνουμε να ξεκουραστεί σε ζεστό σημείο του σπιτιού για 1 1⁄2 ώρα περίπου ή μέχρι να διπλασιαστεί σε όγκο.Χτυπάμε στο μίξερ τους κρόκους με τη ζάχαρη, τη βανίλια και το κορν φλάουρ.Σε ένα κατσαρολάκι ζεσταίνουμε το γάλα σε μέτρια φωτιά.Μόλις κάψει αλλά πριν φουσκώσει, αδειάζουμε το 1/3 σιγά σιγά στο μείγμα των κρόκων ανακατεύοντας.Αδειάζουμε το μείγμα των κρόκων στο κατσαρολάκι με το υπόλοιπο γάλα, επαναφέρουμε στη φωτιά και ανακατεύουμε διαρκώς με ένα σύρμα μέχρι να βράσει και να πήξει η κρέμα.Αποσύρουμε την κρέμα από τη φωτιά και την αδειάζουμε σε ένα καθαρό μπολ.Την καλύπτουμε με μεμβράνη (να ακουμπάει στην επιφάνεια της κρέμας, ώστε να μη δημιουργηθεί πέτσα) και αφήνουμε να κρυώσει.Τη μεταφέρουμε σε αλευρωμένη επιφάνεια και τη ζυμώνουμε ελαφρώς.Βουτυρώνουμε και αλευρώνουμε μια φόρμα διαμέτρου 25 εκ., βάζουμε τη ζύμη και πιέζουμε απαλά να καλύψει όλη την επιφάνεια.Σκεπάζουμε χαλαρά με μεμβράνη και αφήνουμε σε ζεστό σημείο για άλλη 1 1⁄2 ώρα ή μέχρι να διπλασιαστεί ξανά σε όγκο.Προθερμαίνουμε τον φούρνο στους 180°C.Αλείφουμε τη ζύμη με τον κρόκο και χαράσσουμε ένα «X» στο κέντρο με ένα κοφτερό μαχαίρι.Προσεκτικά με τα δάχτυλά μας ανοίγουμε τη ζύμη σε αυτό το σημείο για να δημιουργήσουμε ένα κενό.Αδειάζουμε την κρέμα σε μια σακούλα ζαχαροπλαστικής και γεμίζουμε το κενό μέχρι να φτάσουμε στο χείλος (αφήνουμε λίγη κρέμα να υπερχειλίσει).Πασπαλίζουμε την επιφάνεια με διακοσμητική ζάχαρη ή με κουκουνάρι ή κροκάν αμυγδάλου.Ψήνουμε για 45 λεπτά, μέχρι να πάρει ρόδινο χρώμα.Αφήνουμε να κρυώσει και σερβίρουμε πασπαλίζοντας με ελάχιστη άχνη ζάχαρη.
Αλεύρι (ζύμες),Γάλα,Ζάχαρη,Χριστούγεννα,Ιταλική Κουζίνα